Publication: Magyar Közlöny
Issue: MK-1998-122 (Year: 1998, Number: 122)
Era: 1990-2004
Section: a 240/1998. (XII. 31.) Korm. rendelethez
Paragraph Index: 413

1994. évi szerződés 76., 102. és 128. Cikkei alapján 1995. január 1-jétől alkalmazni tartoznak a Közösségeknek egyes harmadik országokkal — köztük Magyarországgal — kötött preferenciális megállapodásait, tekintetbe véve a Magyar Köztársaság 1995. január 1-jei hatállyal vámkontingensek formájában hozott, a Magyar Köztársaságnak az Osztrák Köztársasággal, a Finn Köztársasággal és a Svéd Királysággal szemben alkalmazott kedvezményes vámrendszerét figyelembe vevő átmeneti intézkedéseit; valamint tekintetbe véve a Közösség 1995. január 1-jei hatállyal autonóm vámkontingensek formájában hozott, az Osztrák Köztársaságnak, a Finn Köztársaságnak és a Svéd Királyságnak a Magyar Köztársasággal szemben alkalmazott kedvezményes vámengedményeit figyelembe vevő átmeneti intézkedéseit, nevezetesen a mezőgazdasági és a feldolgozott mezőgazdasági termékeket illetően, tekintettel arra, hogy a Magyar Köztársaság és a Közösség a GATT Uruguay-i Fordulójának keretében folytatott tárgyalásain vállalt kötelezettségei megkívánják a Magyar Köztársaság és a Közösség vámrendszerének módosítását; különösen a mezőgazdasági, valamint a feldolgozott mezőgazdasági termékek tekintetében, tekintettel arra, hogy az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történt csatlakozása, valamint a GATT Uruguay-i Fordulóján elért eredmények végrehajtása várhatóan befolyásolják az Európai Megállapodás keretében létrejött kétoldalú engedményeket; valamint arra, hogy mindezek miatt szükséges a Megállapodás kereskedelmi vonatkozásainak módosításáról megállapodni és a változásokat jegyzőkönyvbe foglalni, tekintettel arra, hogy a Tanács 1995. február 20-án kelt, 95/131/EK 1 számú határozatával elfogadta az Európai Bizottságnak a Közösség nevében megkötött, a Magyar Köztársaság és az Európai Közösség között a textil és ruházati termékek kereskedelméről szóló Jegyzőkönyvet módosító, az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történt csatlakozását figyelembe vevő kétoldalú megállapodás 1995. január 1-jétől történő ideiglenes alkalmazását, tekintettel arra, hogy a Tanács 1995. december 22-én kelt, 96/224/EK2 számú határozatával elfogadta az Európai Bizottságnak a Közösség nevében megkötött, a Magyar Köztársaság és az Európai Közösség között a textil és ruházati termékek kereskedelméről szóló Jegyzőkönyvet felülvizsgáló és azt módosító kétoldalú megállapodás

Source: https://magyarkozlony.hu/hivatalos-lapok/8e27f50b14fb31fc3073e49523133131e1d677fb/dokumentumok/41d2ec73ac3605bfdf9433a302355cae2f92740f/letoltes